**P.nr.323/17**

**NË EMËR TË POPULLIT**

**GJYKATA THEMELORE GJAKOVË/DEGA MALISHEVË-Departamenti i Përgjithshëm,** gjyqtari i vetëm gjykues Njazi Morina, me zyrtaren ligjore Albane Morina, në lëndën penale kundër të akuzuarit  A. (A.) Sh. nga fshati L., Komuna e S., për shkak të veprës penale  rrezikim i trafikut publik nga neni 378 par.6/1 të KPRK-së, sipas aktakuzës të Prokurorisë Themelore në Gjakovë, PP.nr.1027/2017, të datës 26.09.2017, në shqyrtimin fillestar publik, të mbajtur më datën 23.01.2019, në prani të prokurorit të shtetit Enis Gashi, të akuzuarit  A. Sh., më datën 25.01.2019 mori dhe publikisht shpalli këtë :

**A K T G J Y K I M**

I akuzuari A. Sh., biri i a., nga e ëma N. e gjinisë S., i lindur më datën ...., në fshatin L., Komuna  S., shqiptar, shtetas i R. së Kosovës, i martuar, i ati i ... fëmije, më parë i pa dënuar, ka të kryer  shkollën e mesme në S., i pa punë, i  pa dënuar më parë, deklaroj se të gjitha të dhënat e identitetit tim jap nën betim.

**Ë sh t ë   f a j t o r**

Për shkak se:

Me dt. 14.06.2017 rreth orës 17:00 min, ne aksin rrugorë “Arllat – Malishevë‘’, duke drejtuar automjetin e markës “VW Polo” tipi “9N” me trg. regj. 02-838-CD, me ngjyrë të zezë metalike, pronë e N.. “T. I.” S. rr. ”Dëshmoret e kombit”. Nuk përshtatet shpejtësinë e lëvizjes kushteve e rrethanave në rrugë e nuk mbanë distancën e sigurisë në mënyrë që të ndal automjetin para çdo pengese qe paraqitet, e vepron në kundërshtim me nenin 53 parag. 4/1 e lidhur me nenin 54 par .2 /1 pika 1.2 te ligjit nr. 05/L-088 për rregullat e trafikut rrugorë, ashtu që rrezikon trafikun publik, jetën e njerëzve e pasurinë, nga pakujdesia edhe pse ka qenë i vetëdijshëm se pasoja e ndaluar mundë të shkaktohet nga veprimi apo mosveprimi i tij e me mendjelehtësi mendon se nuk do të shkaktohet ose do e parandaloj dhe pasoja është shkaktuar, në atë mënyre që me të arritur me automjet ne fsh. T. K. Malishevë pikërisht në vendin e quajtur “Smonic” me pjesën e parë ballore nga pas e godit automjetin e markës “Audi“ tipi “A4” me trg. regj. ...., me ngjyrë të zezë metalike, pronë e A. K. nga P.  rr. ”Agim Qelaj” pn, të cilin automjet nga goditja e bartë e duke e bartë me të godet automjetin e markës “VW” tipi  “Pasat”  me trg. Regj...., ngjyrë e kaltër metalike, e dëmton automjetin të cilin e drejtonte e pasagjerit të tij në automjet birit të tij të dëmtuar O. (A.) Sh. nga fsh. L., K. S., i shkakton lëndime të lehta trupore, ndërsa të dëmtuarve V. (I. ) M. nga M. rr. “Villiam Voker” pr, dhe E. (F.) B. nga fshati A., K. D., u shkakton dëme materiale në automjet.

**-**me çka ka kryer veprën penale rrezikim i trafikut publik nga neni 378 parag. 6/1  të KPRK-së.

Gjykata në bazë të nenit 4,41,49,50,51, 52 par. 5,73,74, dhe nenit 378 par. 6/1 të KPRK-së, dhe nenit 365 të KPPK-së i shqipton :

**DËNIMIN ME KUSHT**

Dënim me burgim në kohëzgjatje prej gjashtë (6) muajve, i cili dënim nuk do të ekzekutohet nëse i akuzuari brenda kohës së verifikimit në afatin prej një (1) viti, nuk kryen ndonjë vepër tjetër penale.

Të dëmtuarit : V. (I.) M. nga M. Rr. “Viliam Voker”, dhe E. (F.) B. nga fshati A., Komuna e D., për realizimin e kërkesave pasurore juridike udhëzohen në kontest civil.

Detyrohet i akuzuari që ti paguajshpenzimet për ekspertizën e komunikacionit në shumën prej 40.88 €, shpenzimet për ekspertizën mjeko-ligjore në shumën prej 50 €, gjithsej shpenzimet në shumën prej 90.88 €, si dhe shpenzimet e paushallit gjyqësorë në shumën prej 30 €.

**A r s y e t i m**

Prokuroria Themelore në Gjakovë, ka ngritë aktakuzën PP. nr. 1027/2017, të datës 26.09.2019, kundër të akuzuarit A. Sh. nga fshati L., Komuna e S., për shkak të veprës penale rrezikim i trafikut publik nga neni 378 parag. 6/1  të KPRK-së, dhe ka propozuar që të akuzuarin ta shpallë fajtor, të dënohet sipas ligjit dhe të obligohet në kompensimin e shpenzimeve gjyqësore.

Prokurori i shtetit Enis Gashi, jep mendimin se nuk e kundërshtoj pranimin e fajësisë nga ana e të akuzuarit  duke pasur parasysh se pranimin e fajësisë e ka bërë në mënyrë të vullnetshme, pa presion pasi e ka kuptuar favoret dhe pasojat e pranimit fajësisë, por ashtu ky pranim i fajësisë gjene mbështetje edhe në shkresat e lendes në bazë të cilave formohet gjendja faktike cila është përshkruar ne dispozitiv te aktakuzës, ku edhe formohen elementet e veprës penale për të cilat ngarkohet i akuzuari andaj gjykatës i propozoj që i njëjti të shpallet fajtorë, të dënohet sipas ligjit si dhe obligohet në kompensimin e shpenzimeve procedurale.

I akuzuari A. Sh. deklarohet i fajshëm për akuzën është në kundërshtime rregullat e komunikacionit, kërkoj nga gjykata që të merren si rrethana lehtësuese pranimi i fajësisë dhe i premtoj gjykatës se është hera e parë që kame kryer vepër penale dhe kjo të merret si rrethanë lehtësuese.

Pasi Gjykata ka fituar bindjen se i akuzuari e ka kuptuar natyrën dhe pasojat e pranimit të fajësisë për vepër penale, që i vihet në barrë dhe është i bindur se pranimin e ka bërë në bazë vullnetare, duke u mbështetur edhe në faktet dhe provat që i përmban aktakuza, ka gjetur se janë përmbushur të gjitha kushtet ligjore nga neni 248 të KPPK-së, shqyrtimin fillestar e ka vazhduar me fjalën përfundimtare të palëve.

Me faktet e ofruara, me provat që gjendën në shkresat e lëndës siç janë : Njësiti i trafikut rajonal– Gjakovë, nr. i rastit E.-.... i dt. 14.06.2017; skicë e lirë E.-..... i dt. 14.06.2017; polica e sigurimit nr. ....; marrja në pyetje e dyshuarit A. Sh.;  kompania e sigurimeve “P.”  nr. fiskal 046918 i dt.13.10.2016; deklaratë e V. M. E.-..., dt. 14. 06. 2017 , polica e sigurimit “D.” nr. .... i dt. 16.10.2017; foto dokumentacioni; deklaratë e E. B. nr. ....; raporti mjekësore, nr. i protokollit 6851 i dt. 14.06.2017; raporti mjekësorë, nr. protokollit 6850 i dt. 14.06.17 ;Raporti mjekësore, nr. i protokollit 6849 i dt. 14.06.2017; Raporti mjekësore, nr. i protokollit 6848 i dt. 14.06.2017; mendimi dhe konstatimi i ekspertit  Mr. inxh. dipl. kom. J. M. i dt. 20.08.2017; ekspertiza mjeko- ligjore e Dr. V. K. e dt. 25.08.2017, e sidomos me pranimin e fajësisë nga i akuzuari, është vërtetuar gjendja faktike si në dispozitiv të këtij Aktgjykimi, andaj me veprimet e të akuzuarit ekzistojnë të gjitha tiparet e veprës penale vjedhje e shërbimeve komunale nga neni 320  të KPRK-së, për të cilën vepër i akuzuari është penalisht përgjegjës dhe është ndëshkuar si në dispozitiv të këtij Aktgjykimi.

            Me rastin e matjes së dënimit, Gjykata i ka pasur parasysh të gjitha rrethanat nga neni 73 të KPRK-së, të cilat ndikojnë në zbutjen apo ashpërsimin e dënimit si rrethanë lehtësuese, Gjykata ka marrë parasysh pranimin e vullnetshëm të fajësisë nga i akuzuari, sidomos për faktin se është hera e parë që ndeshet me ligjin mos ndëshkueshmëria e tij e mëparshme, të gjitha këto rrethana ndikuan që Gjykata ti zbatoi dispozitat e zbutjes së dënimit të parapara me nenin 73 të KPRK-së, Gjykata të akuzuarit i shqiptoi dënim me burgim në kohëzgjatje prej gjashtë (6) muajve, i cili dënim nuk do të ekzekutohet nëse i akuzuari brenda kohës së verifikimit në afatin prej një (1) viti, nuk kryen ndonjë vepër tjetër penale, me bindje se edhe me ketë dënim do të arrihet qëllimi i dënimit i paraparë me dispozitën e nenit 41 të KPRK-së.

Vendimi për udhëzimin e palë së dëmtuara në kontest civil, për realizim e kërkesës pasurore juridike, është marrë bazuar në nenin 463 paragrafi 2 të KPPK-së.

            Vendimi mbi shpenzimet e procedurës penale në emër të paushallit gjyqësor, është marr konform nenit 450 paragrafi 1 dhe 2 nën paragrafi 2.1 dhe 2.6, lidhur me nenin 453 të KPPK-së.

Nga sa u tha më lartë u vendosë si në dispozitiv të këtij Aktgjykimi.

**GJYKATA THEMELORE NË GJAKOVË/DEGA MALISHEVË**

**P.nr.323/17, më datën 25.01.2019**

**Zyrtarja ligjore,                                                                                          Gjyqtari i vetëm gjykues,**

**Albane Morina                                                                                                     Njazi MORINA**

**KËSHILLA JURIDIKE:** Kundër këtij aktgjykimi është e lejuar ankesa në afatin prej 15 ditëve nga dita e pranimit të aktgjykimit. Ankesa i drejtohet Gjykatës së Apelit në Prishtinë, nëpërmes të kësaj Gjykate.